Täpsemaid ekraani andmeid (kontrastsus, vaatenurk, heledus jne) HP avalikustanud ei ole. Sellepärast peate lihtsalt uskuma siin kirjutatut, mille kohaselt teeks niivõrd hea LCD ekraan au ka tavalisele suurele sülearvutile. Tagantvalgustus on  ühtlane kogu ekraani ulatuses, kontrastsus on super, värvid on kirkad ning ka päris terava vaatenurga alt näeb päris hästi, mis ekraanil toimumas on.